

Última revisió: 22-06-2017

**Fitxa resum PROJECTES I+D PLAN NACIONAL 2015 - 2017**

1. **ELEGIBILITAT**

Es consideraran elegibles aquelles despeses que hagin estat detallades a la proposta presentada, sempre que aquestes siguin elegibles segons la normativa aplicable. En el cas que no estiguin detallades a la proposta, han d’estar degudament justificades en els informes tècnics (seguiment i final).

Per qualsevol dubte o per altres despeses que no estan relacionades en aquest document, contacteu amb el/la vostre/a tècnic/a de la UGAD.

**Despeses de personal**

* Dotació per la **contractació de PAS/PDI temporal** (a jornada parcial o completa) durant el període d’execució del projecte i amb dedicació exclusiva al projecte.
* Les beques de formació **NO** són elegibles.
* **NO** es poden cofinançar despeses de personal de contractes subvencionats per convocatòries del Programa Estatal de Promoción del Talento y su Empleabilidad.

**Despeses d’execució**

* **Material inventariable:** Adquisició d’equipament científic i tècnic, programes informàtics de caràcter tècnic vinculats directament al projecte i material bibliogràfic.
  + Es recomana la seva adquisició durant el període inicial del projecte.
  + **No** seran elegibles les despeses d’adquisició durant els **dos últims mesos** de duració del projecte.
* **Material fungible:**
  + **Despeses elegibles: directament relacionades amb el projecte:** reprografia, memòria ram, disc dur extern, teclat, ratolí, webcam, ampliació de memòria externa, bateria externa, consumibles de laboratori, productes químics.
  + **Despeses no elegibles:** material d’oficina, tòner, cartutxos de tinta i CDs.
* **Viatges i dietes** de l’equip investigador i de l’equip de treball. Per a més informació: [normativa viatges](http://www.urv.cat/media/upload/arxius/ugad/Normativa%20-%20Viatjar%20a%20carrec%20de%20projecte%2027102015.pdf)
  + Dietes: **l’import màxim és el que marca el BOE segons país de destinació i col·lectiu.**
  + Assistència a congrés: ha d’anar condicionada a la realització de **difusió del projecte**. És obligatori presentar certificat d’assistència i a més la programació on s’especifiqui la presentació/ponència o certificat de presentació.
  + Assistència a reunió: és obligatori presentar acta de reunió o document acreditatiu.
  + Les estades de recerca superiors a 3 mesos NO seran elegibles.
  + **NO** són elegibles els dinars de treball i atencions de caràcter protocol·lari.
  + Només són elegibles les despeses d’aparcament en estacions/aeroports i sempre que la durada sigui inferior a 24 hores.
  + El comprovant de pagament amb VISA **NO** és vàlid com a justificant de despesa.
  + El quilometratge es pagarà des del lloc de treball.
  + Les **dates del viatge** han de coincidir amb les dates de l’activitat que el motiva, i fins a un dia abans i després.
* **Altres despeses:** despeses de publicació en revistes o repositoris d’accés obert (ha de constar el codi del projecte), inscripcions a congressos, formació de curta durada dels membres de l’equip. **NO són elegibles les subscripcions a associacions, i/o revistes científiques.**

**\*Per qualsevol despesa igual o superior a 12.000€ cal presentar 3 pressupostos, i a partir de 18.000€ s’ha de tramitar mitjançant un expedient de contractació.**

**\*Les despeses de projectes que tenen Fons FEDER no es poden cofinançar amb fons de projectes europeus.**

1. **MODIFICACIONS DE LS CONDICIONS D’EXECUCIÓ DE L’AJUT**

Les sol·licituds de modificació que suposin un canvi en les condicions de la resolució de concessió hauran de ser presentades com a molt tard **dos mesos abans** de la finalització de projecte.

Les modificacions que es poden sol·licitar són:

* Alta d’investigador
* Baixa/Reducció de dedicació d’investigador
* Canvi d’IP
* Canvi de centre executor (mateixa entitat beneficiària)
* Canvi d’entitat beneficiària
* Ampliació del període d’execució
* Renúncia al projecte

Qualsevol canvi l’heu de sol·licitar a través del Portal Facilit@, al que podeu accedir amb el vostre password al següent enllaç: [Facilit@](https://sede.micinn.gob.es/facilita/) i comunicar-lo al/la vostre/a tècnic/a de la UGAD.

1. **PUBLICITAT**

Com a norma general, cal incloure el codi del projecte i l’agraïment al cofinançament del Ministeri/FEDER en les publicacions científiques, comunicacions (en qualsevol format) i actuacions de difusió vinculades al projecte (jornades, congressos, web...). L’obligatorietat de publicitat afecta també a: convocatòries de personal, expedients de contractació, material inventariable, entre altres.

Segons cada cas, caldrà incloure també els logotips corresponents. [Enllaç al document complet](http://www.urv.cat/ca/universitat/estructura/gestio/suport-activitat/gestio-administrativa/documentacio-de-suport/) (Feder Mineco)

**!! L’incompliment d’aquesta obligatorietat pot implicar el retorn de tot l’import concedit.**

Les despeses derivades de les accions de difusió SÓN ELEGIBLES, sempre que respectin la normativa vigent d’elegibilitat i en el cas de les publicacions respectin també la normativa d’accés obert.

Si teniu dubtes, contacteu amb el/la vostre/a tècnic/a de la UGAD.

1. **ACCÉS OBERT**

Totes les publicacions derivades de projectes de convocatòries del **Ministeri d’Economia, Indústria i Competitivitat (MINECO)**  han d’estar en accés obert en un màxim de 6 o 12 mesos depenent de l’àmbit de coneixement. [Enllaç al document complet](http://www.urv.cat/ca/universitat/estructura/gestio/suport-activitat/gestio-administrativa/documentacio-de-suport/) (Open Acces)

1. **JUSTIFICACIONS**

S’han de tramitar dos tipus de justificacions diferents:

* **Seguiment científic-tècnic del projecte**: S’han de lliurar dos informes de seguiment:
  + A meitat del període d’execució del projecte.
  + A final del període d’execució del projecte.
* **Seguiment econòmic**:
  + A final de cada anualitat.